Το **Ντέτφορντ** (αγγλικά: Deptford‎) είναι δήμος στην Κομητεία Γκλόστερ του Νιου Τζέρσεϊ στις Ηνωμένες Πολιτείες Αμερικής. Στην απογραφή του 2010 η πόλη είχε πληθυσμό 30.561 κατοίκων, αυξημένο κατά 3.728 κατοίκους (+14,2%) από τους 26.763 της απογραφής του 2000, όταν και πάλι υπήρξε αύξηση κατά 2.626 κατοίκους (+10,9%) από τους 24.137 κατοίκους της απογραφής του 1990.

Το Ντέτφορντ ιδρύθηκε τη 1η Ιουνίου 1695, την εποχή που ήταν γνωστό ως Βηθλεέμ. Έγινε δήμος μέσω πράξης της Βουλής του Νιου Τζέρσεϊ στις 21 Φεβρουαρίου 1798. Στο πέρασμα των αιώνων, τμήματα του δήμου δημιούργησαν τον Δήμο Ουάσινγκτον (17 Φεβρουαρίου 1836), τον Δήμο Γούντμπερι (27 Μαρτίου 1854, πλέον Πόλη του Γούντμπερι) τον Δήμο Γουέστ Ντέτφορντ (1 Μαρτίου 1871), την Γουινόνα (10 Μαρτίου 1883), το Γουέστβιλ (7 Απριλίου 1914) και το Γούντμπερι Χάιτς (6 Απριλίου 1915).

Το Ντέτφορντ είναι προάστιο της Φιλαδέλφεια, στην ανατολική πλευρά της γέφυρας Γουόλτ Γουάιτμαν, μια διάβαση που συνδέει το νότιο Νιου Τζέρσεϊ με τη Φιλαδέλφεια. Βρίσκεται 16 χιλιόμετρα (10 μίλια) νοτιοανατολικά της Φιλαδέλφεια και 80 χιλιόμετρα (50 μίλια) βορειοδυτικά του Ατλάντικ Σίτι.

Ιστορία
-------

Ο Δήμος Ντέτφορντ ονομάστηκε από το Αγγλικό λιμάνι του Ντέτφορντ.

Το Κλέμεντ Όουκ στο Ντέτφορντ ήταν το σημείο που προσγειώθηκε το πρώτο αερόστατο θερμού αέρα στη Βόρειο Αμερική, λαμβάνοντας την διάκριση αυτή όταν ο Ζαν-Πιερ Μπλανσάρ ολοκλήρωσε την πτήση του στο Ντέτφορντ από την Φιλαδέλφεια το 1793. Κατά την διάρκεια της πτήσης του, ο Μπλανσάρ μετέφερε προσωπική επιστολή από τον Τζορτζ Ουάσινγκτον η οποία θα παραδιδόταν στον ιδιοκτήτη οποιουδήποτε κτήματος θα προσγειωνόταν ο Μπλανσάρ, κάνοντας την πτήση αυτή την πρώτη διανομή αεροπορικού ταχυδρομείου στις Ηνωμένες Πολιτείες.

Γεωγραφία
---------

Σύμφωνα με το Γραφείο Απογραφών των Ηνωμένων Πολιτειών, ο δήμος καλύπτει συνολική περιοχή 45,611 τετραγωνικών χιλιομέτρων (17,362 τετραγωνικά μίλια) γης και 0,645 τετραγωνικά χιλιόμετρα (0,249 τετραγωνικά μίλια) νερού (1,41%).

Ο δήμος συνορεύει με τους δήμους Μάντουα, Ουάσινγκτον, Γουινόνα, Γουεστ Ντέτφορντ, Γουέστβιλ, Γούντμπερι και Γούντμπερι Χάιτς. Επιπλέον ο Δήμος Ντέτφορντ συνορεύει με το Μπέλμορ, το Ρούνμεντ και τον Δήμο Γκλόστερ, της Κομητείας Κάμντεν.

Το Όουκ Βάλεϊ (με πληθυσμό 3.483 κατοίκους το 2010) είναι μη συνενωμένη κοινότητα και καθορισμένη από την απογραφή περιοχή (CDP) εντός των ορίων του Δήμου Ντέτφορντ.

Άλλες μη συνενωμένες κοινότητες που βρίσκονται εν μέρη ή ολοκληρωτικά στην περιοχή είναι το Αλμονέσον, το Μπλάκγουντ Τερέις, το Κλέμεντς Μπριτζ, το Γκουντ Ίντεντ, το Γιερίχο, το Νιου Σάρον, το Όουκ Βάλεί, το Σαλίνα, το Γουέστοκοτονβιλ και το Γούντμπερι Παρκ.

Δημογραφικά
-----------

| Απογραφή | 1800 | 1810 | 1820 | 1830 | 1840 | 1850 | 1860 | 1870 | 1880 | 1890 | 1900 |
| --- | --- | --- | --- | --- | --- | --- | --- | --- | --- | --- | --- |
| Πληθυσμός | 2.510 | 2.978 | 3.281 | 3.599 | 2.570 | 3.335 | 4.213 | 2.698 | 1.520 | 1.681 | 2.114 |

| Απογραφή | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 | Υπολ. 2015 |
| --- | --- | --- | --- | --- | --- | --- | --- | --- | --- | --- | --- | --- |
| Πληθυσμός | 2.524 | 2.224 | 4.507 | 4.738 | 7.304 | 17.878 | 24.232 | 23.473 | 24.137 | 26.763 | 30.561 | 30.569 |

Πηγή:

### Απογραφή του 2010

Στην απογραφή του 2010 καταγράφηκαν 30.561 κάτοικοι, 11.689 νοικοκυριά και 7.995 οικογένειες. Η πυκνότητα του πληθυσμού ήταν 679,7 κάτ/τετ. χμ (1.760,3 κάτ/τετ. μιλ). Υπήρχαν 12.361 οικιακές μονάδες μέ μέση πυκνότητα 274,9/τετ. χλμ (712/τετ. μιλ). Η φυλετική κατανομή του δήμου ήταν 78,80% (24.082) λευκοί, 12,16% (3.717) μαύροι ή αφροαμερικανοί, 0,24% (73) γηγενείς Αμερικανοί, 4,45% (1.361) Ασιάτες, 0,04% (12) νησιώτες του Ειρηνικού, 2,04% (622) από άλλες φυλές και 2,27% (694) από δύο ή παραπάνω φυλες. Ισπανοί ή Λατίνοι οποιασδήποτε φυλής ήταν το 5,99% (1.830) του πληθυσμού.

Υπήρχαν 11.689 νοικοκυρία εκ των οποίων το 27,8% είχε παιδιά ηλικίας κάτω των 18, το 50,1% ήταν παντρεμένο ζευγάρι που συζούσε, το 12,9% είχε γυναίκα νοικοκυρά χωρίς σύζυγο και το 31,6% δεν ήταν οικογένειες. Το 25,3% όλων των νοικοκυριών αποτελούνταν από ένα άτομο, και το 10% είχε κάποιον που έμενε μόνος του που είχε ηλικία άνω των 65. Το μέσο μέγεθος του νοικοκυριού ήταν 2,58 άτομα ενώ της οικογένειας 3,11.

Ποσοστό 21,6% του πληθυσμού του δήμου ήταν κάτω από 18, 8,4% μεταξύ 18 και 24, 27,2% μεταξύ 25 και 44, 27,7% από 45 έως 64 και 15% άνω των 65. Η μέση ηλικία του πληθυσμού ήταν 39,8 έτη. Για κάθε 100 γυναίκες υπήρχαν 92,8 άνδρες. Για κάθε 100 ενήλικες γυναίκες υπήρχαν 90 άνδρες.

Η Έρευνα των Αμερικανικών Κοινοτήτων 2006–2010 του Γραφείου Απογραφών έδειξε πως το διάμεσο εισόδημα ενός νοικοκυριού ήταν 66.833$ (με περιθώριο σφάλματος +/- 2.897$) και το διάμεσο οικογενειακό εισόδημα ήταν 76.303$ (+/- 2.216$). Οι άνδρες είχαν μέσο εισόδημα 52.310$ (+/- 2.247$) έναντι 46.532$ (+/- 4.525$) για τις γυναίκες. Το κατά κεφαλήν εισόδημα στον δήμο ήταν 30.476$ (+/- 1.269$). Περίπου το 6,9% των οικογενειών και το 8,6% του πληθυσμού ήταν κάτω από το όριο της φτώχειας, συμπεριλαμβανομένου 13,7% ατόμων κάτω από 18 και 10,3% ατόμων πάνω από 65.

### Απογραφή του 2000

Σύμφωνα με την απογραφή του 2000 υπήρχαν 26.763 κάτοικοι, 10.013 νοικοκυριά, και 7.079 οικογένειες που διέμεναν στον δήμο. Η πυκνότητα του πληθυσμού ήταν 590,5 κάτ/τετ. χλμ (1.529,7 κάτ/τετ. μιλ). Υπήρχαν 10.647 οικιακές μονάδες με μέση πυκνότητα 234,9/τετ.χλμ (608,6/τετ. μιλ.). Η φυλετική κατανομή στον δήμο ήταν 83,44% λευκοί, 12,38% μαύροι, 0,21% γηγενείς Αμειρκάνοι, 1,53% Ασιάτες, 0,03% νησιώτες του Ειρηνικού, 0,99% από άλλες φυλές και το 1,41% ήταν από δύο ή περισσότερες φυλές. Ισπανοί ή Λατίνοι οποιασδήποτε φυλής ήταν το 2,86% του πληθυσμού.

Υπήρχαν 10.013 νοικοκυριά εκ των οποίων το 31,6% είχε παιδιά ηλικίας κάτω των 18 που έμεναν μαζί τους, το 53,9% ήταν παντρεμένα ζευγάρια που έμεναν μαζί, το 11,9% ήταν γυναίκες που έμεναν μόνες χωρίς σύζυγο και το 29,3% δεν ήταν οικογένειες. Το 24,3% των νοικοκυριών αποτελούνταν από ένα άτομο και το 19,3% ήταν άτομα ηλικίας άνω των 65 που έμεναν μόνα τους. Το μέσο μέγεθος ενός νοικοκυριού ήταν 2,62 άτομα και μιας οικογένειας 3,12 άτομα.

Ποσοστό 23,8% του πληθυσμού του δήμου ήταν κάτω των 18, 7,4% μεταξύ 18 και 24, 32,2% μεταξύ 25 και 44, 21,6% μεταξύ 45 και 64 και 15,0% 65 και άνω. Η μέση ηλικία του πληθυσμού ήταν 37 έτη. Για κάθε 100 γυναίκες υπήρχαν 93,2 άνδρες. Για κάθε 100 ενήλικες γυναίκες υπήρχαν 90,2 άνδρες.

Το μέσο εισόδημα ενός νοικοκυριού στον δήμο ήταν 50.147$, και το διάμεσο οικογενειακό εισόδημα ήταν 56.642$. Οι άνδρες είχαν διάμεσο εισόδημα 40.641$ έναντι 28.986$ των γυναικών. Το κατά κεφαλήν εισόδημα στον δήμο ήταν 21.477$. Το 5,9% του πληθυσμού και το 4,3% των οικογενειών ήταν κάτω από το όριο της φτώχεια. Από τον συνολικό πληθυσμό, το 6,2% των ανηλίκων και το 8,1% των ατόμων άνω των 54 ζούσαν κάτω από το όριο της φτώχειας.

Οικονομία
---------

Το Deptford Mall είναι το έβδομο μεγαλύτερο εμπορικό κέντρο στο Νιου Τζέρσεϊ και το μεγαλύτερο στο Νότιο Τζέρσεϊ, με συνολική επιφάνεια 99.374,4 τμ (1.069.657 τετ. μιλ.). Η εταιρεία Macerich αγόρασε το εμπορικό κέντρο το 2007 για 241 εκατομμύρια δολλάρια.

Τέχνες και πολιτισμός
---------------------

Το Ντέτφορντ εμφανίζεται για σύντομο διάστημα στην ταινία *Patti Smith: Dream of Life*, ντοκιμαντέρ του 2008 σχετικά με την μουσικό της ροκ Πάττι Σμιθ.

Πάρκα και αναψυχή
-----------------

Ο Υδροβιότοπος Τολ Πάινς (Tall Pines State Preserve) είναι υδροβιότοπος έκτασης 111 στρεμμάτων (45 εκταρίων) που άνοιξε το Νοέμβριο του 2015 ως το πρώτο πολιτειακό πάρκο της Κομητείας Γκλόστερ και βρίσκεται στα όρια των Δήμων Ντέτφορντ και Μάντουα. Αρχικά επρόκειτο για δάσος που μετετράπη σε αγρό σπαραγγιών και στη συνέχεια γήπεδο γκολφ. Ωστόσο ο χώρος επανήλθε με τις προσπάθειες του Ταμείου Γης και Ύδατος του Νοτίου Τζέρσεϊ (South Jersey Land and Water Trust), του Συλλόγου Φίλων του Τολ Πάινς (Friends of Tall Pines), του Συλλόγου Φύσης της Κομητείας Γκλόστερ (Gloucester County Nature Club), και του Προγράμματος Πράσινων Στρεμμάτων του Νιου Τζέρσεϊ (New Jersey Green Acres Program).

Αυτοδιοίκηση
------------

### Τοπική αυτοδιοίκηση

Ο Δήμος Ντέτφορντ λειτουργεί με την Πράξη Φώκνερ, γνωστή επισήμως ως Προαιρετικός Δημοτικός Χάρτης, με την μορφή δημοτικής αυτοδιοίκησης Συμβουλίου-Διευθυντή, και κυβερνάται από επταμελές Δημοτικό Συμβούλιο. Τα μέλη του συμβουλίου εκλέγονται από μεγάλη βάση μέσω κομματικών εκλογών με τετραετή θητεία σε κλιμακωτή βάση, με τις τρεις ή τέσσερις έδρες να αλλάζουν κάθε δεύτερο χρόνο. Το συμβούλιο έπειτα επιλέγει έναν δήμαρχο και έναν αντιδήμαρχο με διετή θητεία από τα μέλη του κατά την συνέλευση αναδιοργάνωσης τον Ιανουάριο. Ο δήμαρχος και ο αντιδήμαρχος μπορούν να παραμείνουν στις θέσεις τους όσο εκλέγονται από το συμβούλιο κάθε δύο χρόνια και όσο επικρατούν στις εκλογές του συμβουλίου κάθε τέσσερα χρόνια. Το συμβούλιο προσλαμβάνει επίσης έναν ανεξάρτητο διευθυντή για να υπηρετεί ως επικεφαλής διοικητικός διευθυντής του δήμου.

### Ομοσπονδιακή, πολιτειακή και κομητειακή αντιπροσώπευση

Ο Δήμος του Ντέτφορντ ανήκει στην 1η Περιφέρεια του Κογκρέσου και είναι μέρος της 5ης εκλογικής περιφέρειας του Νιου Τζέρσεϊ.

### Πολιτική

Μέχρι τον Μάρτιο του 2011 υπήρχαν 19.449 εγγεγραμμένοι ψηφοφόροι στο Ντέτφορντ, εκ των οποίων οι 8.169 (42,0%) ήταν εγγεγραμμένοι ως Δημοκράτες, 2.740 (14,1%) ως Ρεπουμπλικάνοι και 8.523 (43,8%) ως ουδέτεροι. Υπάρχουν 17 ψηφοφόροι στα υπόλοιπα κόμματα.

Στις προεδρικές εκλογές του 2012, ο Δημοκρατικός Μπαράκ Ομπάμα έλαβε το 62,3% των ψήφων (8.427 ψηφοδέλτια) έναντι 36,5% (4.938 ψηφοδέλτια) του Ρεμπουμπλικάνου Μιτ Ρόμνεϊ, και τους άλλους υποψήφιους με 1,2% (168 ψηφοδέλτια) σε σύνολο 13.639 ψηφοδελτίων από τους 20.488 εγγεγραμμένους ψηφοφόρους με συμμετοχή 66,6%. Στις προεδρικές εκλογές του 2008, ο Δημοκρατικός Μπαράκ Ομπάμα έλαβε 60,4% των ψήφων (8.655 ψηφοδέλτια), έναντι του Ρεπουμπλικανού Τζον Μακέιν που έλαβε 37,1% (5.311 ψηφοδέλτια) και των άλλων υποψηφίων που έλαβαν το 1,5% (215 ψηφοδέλτια), σε σύνολο 14.332 ψηφοδελτίων από τους 20.166 εγγεγραμμένους ψηφοφόρους, με συμμετοχή 71,1%. Στις προεδρικές εκλογές του 2004, ο Δημοκρατικός Τζον Κέρρυ έλαβε το 58,0% των ψήφων (7.426 ψηφοδέλτια) έναντι του Τζορτζ Μπους που έλαβε το 40,8% (5.220 ψήφοι) και άλλων υποψηφίων που έλαβαν το 0,6% (104 ψήφοι), σε σύνολο 12.806 ψηφοδελτίων από 17.725 εγγεγραμμένους ψηφοφόρους, με συμμετοχή 72,2%.

Στις πολιτειακές εκλογές του 2013, ο Ρεπουμπλικανός Κρις Κρίστι έλαβε το 60,9% των ψήφων (4.794 ψηφοδέλτια), έναντι της Μπάρμπαρα Μπουόνο που έλαβε το 37,7% (2.969 ψηφοδέλτια), και άλλους υποψήφιους με 1,4% (111 ψηφοδέλτια) σε σύνολο 8.093 ψηφοδελτίων και συμμετοχή 40,2%. Στις πολιτειακές εκλογές του 2009, ο Δημοκρατικός Τζον Κορζίν έλαβε το 48,9% των ψήφων (4.158 ψηφοδέλτια) έναντι του Ρεπουμπλικανού Κρις Κρίστι με 41,0% (3.487 ψηφοδέλτια), του ανεξάρτητου Κρις Ντάγκετ με 7,3% (622 ψήφους) και των λοιπών υποψηφίων με 0,8% (65 ψηφοδέλτια), σε σύνολο 8.500 ψηφοδελτίων από τους 19.678 εγγεγραμμένους ψηφοφόρους με συμμετοχή 43,2%.

Εκπαίδευση
----------

Η Επιτροπή Σχολείων του Δήμου Ντέτφορντ έχει στην επίβλεψη της τους μαθητές από το νηπιαγωγείο έως και την δωδέκατη τάξη. Από την σχολική χρονιά 2015–16 τα εννέα σχολεία της περιφέρειας είχαν 4.623 μαθηγτές και 328 εκπαιδευτικούς (πλήρους απασχόλησης), με αναλογία μαθητών-εκπαιδευτικών 14,09:1.

Το Κολλέγιο Ρόουαν στην Κομητεία Γκλόστερ βρίσκεται στο Ντέτφορντ, και άνοιξε το 1968 ως Κομητειακό Κολλέγιο του Γκλόστερ με τα μαθήματα να λαμβάνουν χώρα στο Γυμνάσιο Μονονγκάχελα και το Λύκειο Ντέτφορντ.

Μεταφορές
---------

### Οδοί και αυτοκινητόδρομοι

Ο Δήμος του Ντέτφορντ βρίσκεται στο σταυροδρόμι μεγάλων αυτοκινητοδρόμων που βρίσκονται κοντά στον δήμο, μεταξύ των οποίων η Διαπολιτειακή Οδός 295, οι πολιτειακές οδοί 41, 42, 45, 47, 55 καθώς και η κομητειακές οδοί 534, 544, 551 και 553. Ο Αυτοκινητόδρομος του Νιου Τζέρσεϊ περνά από τον δήμο, αλλά ο κοντινότερος κόμβος είναι η Έξοδος 3 στο γειτονικό Μπέλμορ/Ρούνμεντ.

Μέχρι το 2010, ο δήμος είχε συνολικά 241,45 χλμ (150,03 μίλια) οδών, εκ των οποίων τα 159,34 χλμ (99,01 μίλια) συντηρούνταν από τον δήμο, τα 46,46 χλμ (28,87 μίλια) από την Κομητεία του Γκλόστερ, τα 30,18 χλμ (18,75 μίλια) από το Υπουργείο Μεταφορών του Νιου Τζέρσεϊ και τα 5,47 χλμ. (3,40 μίλια) από την Αρχή Αυτοκινητοδρόμων του Νιου Τζέρσεϊ.

### Δημόσιες συγκοινωνίες

Η NJ Transit εκτελεί δρομολόγια προς την Φιλαδέλφεια αλλά και δρομολόγια τοπικής εμβέλειας.

Γνωστοί κάτοικοι
----------------

Η μουσικός της ροκ Πάττι Σμιθ κατάγεται από το Ντέτφορντ.
Άνθρωποι που γεννήθηκαν, έζησαν οι σχετίζονται με τον Δήμο Ντέτφορντ:

* Ίβαν Έντινγκερ (γεν. 1990), YouTuber.
* Άιζακ Χόπερ (1771–1852), μέλος του κινήματος υπέρ της κατάργησης της θανατικής ποινής, ιδρυτής του Underground Railroad.
* Κατρίνα Λόου (γεν. 1985), ηθοποιός.
* Μπομπ Λιβάι (γεν. 1962), κωμικός.
* Ντέιβ Ρόου (γεν. 1945), πρώην επαγγελματίας ποδοσφαιριστής που αγωνίστηκε στις ομάδες Baltimore Colts, New England Patriots, Oakland Raiders και San Diego Chargers.
* Μελ Σέπαρντ (1883–1942), νικητής τεσσάρων χρυσών μεταλλίων στους Θερινούς Ολυμπιακούς Αγώνες του 1908 και του 1912, ο οποίος έζησε εκεί τα πρώτα εννιά χρόνια της ζωής του.
* Πάττι Σμιθ (γεν. 1946), μουσικός της ροκ, στιχουργός και ποιήτρια.
* Γκάρι Στάλτραγκερ (γεν. 1955), οκτάκις μέλος της Γενικής Συνέλευσης του Νιου Τζέρσεϊ.

Παραπομπές
----------

1. ↑  www.nj.gov/labor/lpa/census/2020/2020%20pl94%20Tables/2020\_Mun/popARH%20MCD%20Cen20-Cen10.xlsx. Ανακτήθηκε στις 22  Ιανουαρίου 2022.
2. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
3. 1 2 3 4  «American FactFinder - Deptford». *factfinder.census.gov*. Αρχειοθετήθηκε από το πρωτότυπο στις 29 Ιανουαρίου 2017. Ανακτήθηκε στις 6 Μαΐου 2017.
4. 1 2  «Municipalities Grouped by 2011-2020 Legislative Districts, σ. 3» (PDF). *New Jersey Department of State*. Αρχειοθετήθηκε από το πρωτότυπο (PDF) στις 4 Ιουνίου 2019. Ανακτήθηκε στις 6 Μαΐου 2017.
5. ↑  «Profile of General Demographic Characteristics: 2010 for Deptford township» (PDF). *New Jersey Department of Labor and Workforce Development*. Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 6 Μαΐου 2017.
6. ↑  «Table 7. Population for the Counties and Municipalities in New Jersey: 1990, 2000 and 2010». *New Jersey Department of Labor and Workforce Development*. Φεβρουάριος 2011. Αρχειοθετήθηκε από το πρωτότυπο στις 20 Μαΐου 2013. Ανακτήθηκε στις 6 Μαΐου 2017.
7. ↑  Snyder, John P (1969). *The Story of New Jersey's Civil Boundaries: 1606-1968* (PDF). Trenton, New Jersey: Bureau of Geology and Topography. σελ. 138.
8. ↑  Hutchinson, Viola L. (1945). *The Origin of New Jersey Place Names* (PDF). New Jersey: New Jersey Public Library Commission. σελ. 12.
9. ↑  Gannett, Henry (1905). *The Origin of Certain Place Names in the United States*. Washington: U.S. Government Printing Office. σελ. 104.
10. ↑  Roncace, Kelly (05-01-2010). «Jean-Pierre Blanchard's balloon landing, a major part of Deptford's history, turns 217». *NJ.com*.. Ανακτήθηκε στις 2017-05-06.
11. ↑  «2010 Census Gazetteer Files: New Jersey County Subdivisions». *United States Census Bureau*. Ανακτήθηκε στις 6 Μαΐου 2017.
12. ↑  «U.S. Gazetteer: 2010, 2000, and 1990». *www.census.gov* (στα Αγγλικά). Αρχειοθετήθηκε από το πρωτότυπο στις 1 Αυγούστου 2019. Ανακτήθηκε στις 6 Μαΐου 2017.
13. ↑  «DP-1 - Profile of General Population and Housing Characteristics: 2010 for Oak Valley CDP, New Jersey». *United States Census Bureau*. Αρχειοθετήθηκε από το πρωτότυπο στις 29 Ιανουαρίου 2017. Ανακτήθηκε στις 6 Μαΐου 2017.
14. ↑  «New Jersey: 2010 - Population and Housing Unit Counts - 2010 Census of Population and Housing (CPH-2-32)» (PDF). *United States Census Bureau*. Ανακτήθηκε στις 6 Μαΐου 2017.
15. ↑  «Locality Search». *State of New Jersey*. Ανακτήθηκε στις 6 Μαΐου 2017.
16. ↑  «American FactFinder - Results». *factfinder.census.gov* (στα Αγγλικά). Αρχειοθετήθηκε από το πρωτότυπο στις 29 Ιανουαρίου 2017. Ανακτήθηκε στις 6 Μαΐου 2017.
17. ↑  «Population Data - Gloucester County». *westjersey.org*. Ανακτήθηκε στις 6 Μαΐου 2017.
18. ↑  «DP03: Selected Economic Characteristics from the 2006-2010 American Community Survey 5-Year Estimates for Deptford township, Gloucester County, New Jersey». *United States Census Bureau*. Αρχειοθετήθηκε από το πρωτότυπο στις 29 Ιανουαρίου 2017. Ανακτήθηκε στις 6 Μαΐου 2017.
19. ↑  «American FactFinder». *factfinder.census.gov* (στα Αγγλικά). Αρχειοθετήθηκε από το πρωτότυπο στις 8 Ιανουαρίου 2017. Ανακτήθηκε στις 6 Μαΐου 2017.
20. ↑  «Data applications for: Gloucester County, New Jersey (05000US34015) / Missouri Census Data Center». *census.missouri.edu* (στα Αγγλικά). Αρχειοθετήθηκε από το πρωτότυπο στις 20 Σεπτεμβρίου 2019. Ανακτήθηκε στις 6 Μαΐου 2017.
21. 1 2 3 4  «Census 2000 Profiles of Demographic / Social / Economic / Housing Characteristics for Deptford township, New Jersey» (PDF). *United States Census Bureau*. Αρχειοθετήθηκε από το πρωτότυπο στις 11 Ιουλίου 2007. Ανακτήθηκε στις 6 Μαΐου 2017. CS1 maint: Unfit url (link)
22. 1 2 3 4  «DP-1: Profile of General Demographic Characteristics: 2000 - Census 2000 Summary File 1 (SF 1) 100-Percent Data for Deptford township, Gloucester County, New Jersey». *United States Census Bureau*. Αρχειοθετήθηκε από το πρωτότυπο στις 29 Ιανουαρίου 2017. Ανακτήθηκε στις 6 Μαΐου 2017.
23. ↑  «ICSC - International Council of Shopping Centers». *www.icsc.org*. Αρχειοθετήθηκε από το πρωτότυπο στις 6 Μαρτίου 2012. Ανακτήθηκε στις 6 Μαΐου 2017. CS1 maint: Unfit url (link)
24. ↑  «Deptford Mall sold for $241M». *www.bizjournals.com*. Ανακτήθηκε στις 6 Μαΐου 2017.
25. ↑  «Patti Smith: Dream of Life». *www.electricsheepmagazine.co.uk*. 2 Δεκεμβρίου 2008. Ανακτήθηκε στις 6 Μαΐου 2017.
26. ↑  «Tall Pines State Preserve». *Natural Awakenings*. Αρχειοθετήθηκε από το πρωτότυπο στις 2016-04-14.. Ανακτήθηκε στις 2017-05-06.
27. ↑  *2012 New Jersey Legislative District Data Book*. USA: Rutgers University Edward J. Bloustein School of Planning and Public Policy. 2013. σελ. 28.
28. ↑  «Plan Components Report» (PDF). *New Jersey Redistricting Commission*. 2011. Αρχειοθετήθηκε από το πρωτότυπο (PDF) στις 4 Δεκεμβρίου 2013. Ανακτήθηκε στις 6 Μαΐου 2017.
29. ↑  «Districts by Number for 2011-2020». *New Jersey Legislature*. Αρχειοθετήθηκε από το πρωτότυπο στις 14 Ιουλίου 2019. Ανακτήθηκε στις 6 Μαΐου 2017.
30. ↑  «Voter Registration Summary - Gloucester, New Jersey» (PDF). *Department of State Division of Elections*. 2011. Ανακτήθηκε στις 6 Μαΐου 2017.
31. ↑  «Presidential General Election Results - November 6, 2012 - Gloucester County» (PDF). New Jersey Department of Elections. 2013. Ανακτήθηκε στις 6 Μαΐου 2017.
32. ↑  «Number of Registered Voters and Ballots Cast - November 6, 2012 - General Election Results - Gloucester County» (PDF). New Jersey Department of Elections. 2013. Ανακτήθηκε στις 6 Μαΐου 2017.
33. ↑  «2008 Presidential General Election Results: Gloucester County, New Jersey» (PDF). *Department of State Division of Elections*. 2008. Ανακτήθηκε στις 6 Μαΐου 2017.
34. ↑  «2004 Presidential Election: Gloucester County, New Jersey , December 13, 2004. Accessed November 6, 2012» (PDF). *Department of State Division of Elections*. 2004. Ανακτήθηκε στις 6 Μαΐου 2017.
35. ↑  «Governor – Gloucester County» (PDF). New Jersey Department of Elections. 2014. Ανακτήθηκε στις 6 Μαΐου 2017.
36. ↑  «Number of Registered Voters and Ballots Cast - November 5, 2013 - General Election Results - Gloucester County» (PDF). New Jersey Department of Elections. 2014. Ανακτήθηκε στις 6 Μαΐου 2017.
37. ↑  «2009 Governor: Gloucester County, New Jersey» (PDF). *Department of State Division of Elections*. 2009. Αρχειοθετήθηκε από το πρωτότυπο (PDF) στις 17 Οκτωβρίου 2012. Ανακτήθηκε στις 6 Μαΐου 2017.
38. ↑  «Search for Public School Districts - District Detail for Deptford Township Public School District». *nces.ed.gov* (στα Αγγλικά). Ανακτήθηκε στις 6 Μαΐου 2017.
39. ↑  «Rowan College | College Overview | History». *www.rcgc.edu* (στα Αγγλικά). Ανακτήθηκε στις 6 Μαΐου 2017.
40. ↑  Gloucester County Mileage by Municipality and Jurisdiction, New Jersey Department of Transportation, May 2010. Accessed July 18, 2014.
41. ↑  «New Jersey Transit». *www.njtransit.com*. Αρχειοθετήθηκε από το πρωτότυπο στις 9 Μαΐου 2017. Ανακτήθηκε στις 6 Μαΐου 2017.
42. ↑  «South Jersey Transit Guide» (PDF). *www.driveless.com*. Αρχειοθετήθηκε από το πρωτότυπο (PDF) στις 29 Σεπτεμβρίου 2018. Ανακτήθηκε στις 6 Μαΐου 2017.
43. ↑  «Evan Edinger - Bio, Facts, Family | Famous Birthdays». *Famous Birthdays*. Ανακτήθηκε στις 6 Μαΐου 2017.
44. ↑  «Lydia Maria Child, Isaac T. Hopper: a true life, Life of Isaac T. Hopper». *www.perseus.tufts.edu*. Ανακτήθηκε στις 6 Μαΐου 2017.
45. ↑  Katalinas, Theresa (15-06-2013). «Local Actress Has 'Remorse' in Horror Movie» (στα αγγλικά). *West Deptford, NJ Patch*.. Ανακτήθηκε στις 2017-05-06.
46. ↑  «Stern's irreverent cohorts to provide humor at Alrosa Villa» (στα αγγλικά). *The Columbus Dispatch*. 2008-10-16. Αρχειοθετήθηκε από το πρωτότυπο στις 2015-06-11.. Ανακτήθηκε στις 2017-05-06.
47. ↑  «Deptford selects Hall of Fame class». *nl.newsbank.com*. 8 Απριλίου 2009. Ανακτήθηκε στις 6 Μαΐου 2017.
48. ↑  Macnow, Glen· Graham, Big Daddy (2007). *The Great Book of Philadelphia Sports Lists*. Philadelphia: Running Press. σελ. 13. ISBN 9780762432745.
49. ↑  La Gorce, Tammy (2005-12-11). «MUSIC; Patti Smith, New Jersey's Truest Rock-Poet». *The New York Times*.. Ανακτήθηκε στις 2017-05-06.
50. ↑  «New Jersey Legislature - Assemblyman Gary W. Stuhltrager». *www.njleg.state.nj.us*. Αρχειοθετήθηκε από το πρωτότυπο στις 25 Φεβρουαρίου 1998. Ανακτήθηκε στις 6 Μαΐου 2017. CS1 maint: Unfit url (link)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντέτφορντ (Νιου Τζέρσεϊ)** |

* Επίσημη ιστοσελίδα του δήμου
* Δημόσια Βιβλιοθήκη του Ντέτφορντ
* Επιτροπή Σχολείων του Ντέτφορντ